ડિરેક્ટર અમિત શર્માની ફિલ્મ ‘બધાઈ હો’ ખૂબ જ સક્સેસફુલ રહી છે. જેમાં ફિલ્મ ઇન્ડસ્ટ્રીનો કોઈ બિગ સ્ટાર નહોતો. ફક્ત કન્ટેન્ટના બળે જ આ ફિલ્મ ઓડિયન્સને થીએટર્સ સુધી ખેંચી લાવી હતી. 18 ઓક્ટોબરે રિલીઝ થનારી આ ફિલ્મે પહેલાં દિવસે 7.35 કરોડનું કલેક્શન મેળવ્યું હતું. એ પછી માઉથ પબ્લિસિટીથી આ ફિલ્મને ખૂબ જ ફાયદો થયો હતો. આ ફિલ્મમાં આયુષ્માન ખુરાના, સાન્યા મલ્હોત્રા, નીના ગુપ્તા અને ગજરાજ રાવ લીડ રોલ્સમાં છે. ક્રિટિક્સે પણ આ ફિલ્મની ખૂબ જ પ્રશંસા કરી હતી.